stanford-oval/wikipedia huggingface dataset:
Non Compos Mentis

| Non Compos Mentis Deathbound |
| --- | --- | --- |

Studioalbumin tiedot
 Julkaistu: 25. tammikuuta 2010
 Tyylilaji: death metal
 Kesto: 30.39
 Levy-yhtiö: Dynamic Arts
Deathboundin muut julkaisut
| Coldworker / Deathbound 2009 | Non Compos Mentis 2010 |   |
Non Compos Mentis on suomalaisen death metal -yhtye Deathboundin neljäs studioalbumi, joka on julkaistu vuonna 2010.
Kappaleet

I Hate Them Still – 3.03
The Wave Called Misery – 2.20
Free Shackles for Everyone – 2.01
The Process of Destruction – 1.32
A Better Tomorrow – 2.26
A Reason for Your Fight – 2.33
Hell Could Be the Cure – 2.33
When the Seas Are Boiling – 1.18
Strain – 2.18
The Blues of a Dying Man – 1.38
Death Comes for a Visit – 2.05
Non Compos Mentis – 1.35
The World Is But a Memory – 2.41
A Need to Survive – 2.36
Arvostelut

Imperiumi.net:
Lammaszine: erittäin positiivinen
Aiheesta muualla

Non Compos Mentis Discogsissa. (englanniksi)
Albumi Non Compos Mentis Encyclopaedia Metallum -sivustolla (englanniksi)
Auringonvarjo

Mies istumassa rantavarjon alla.
Auringonvarjo eli päivänvarjo on sateenvarjon kaltainen suoja, jonka tarkoitus on suojata ihmistä auringon paahtavalta lämpösäteilyltä. Auringonvarjossa on avautuva suojaosa, joka on kiinni varjon varressa. Auringonvarjossa ei ole kädensijaa. Varsi kiinnitetään maahan tai muuhun tukevaan paikkaan, kuten pöytään. Monissa puutarhapöydissä on keskellä reikä auringonvarjoa varten. Monissa auringonvarjoissa on myös oma tukeva ja riittävän painava jalusta estämään varjon kaatumista ja karkaamista tuulella.
Avaruuden aurinkovarjo

Aurinkovarjo on myös tieteiskuvitelmien ja tulevaisuuden visioiden laite, jonka avulla estetään kasvihuoneilmiön eteneminen. Varjostin viedään auringon ja Maan väliin, jossa se avataan paketistaan ja levitetään siten, että pieni osa maahan tulevasta auringonvalosta peittyy.
Mahdollisesti pienelläkin muutoksella auringon valovoimassa olisi suuria vaikutuksia ilmastoon. Aurinkovarjoon käytetyn materiaalin pitää olla äärimmäisen ohutta, ja sen on oltava valtavan iso.
Autorun

Autorun on tietokonevirus, joka tartuttaa ensisijaisesti USB- ja flash-asemia luoden niistä tärkeitä liikkumisen ja lisääntymisen lähteitä. Se vaikuttaa verkostoihin ja kaikkiin tietokoneisiin, jotka käyttävät tartunnan saaneita flash- ja USB-asemia. Kun tietokone saa tartunnan, virus poistaa kansioiden muokkaus- ja selailuoikeudet, tehtävienhallinta ei ole käytettävissä, ja viruksesta itsestään tulee tavallaan kuin järjestelmän ylläpitäjä. Virus kopioi ja liittää itsensä kaikkiin kansioihin, syöden kaiken käyttökelpoisen tilan kiintolevyllä, tehden tietokoneesta äärimmäisen hitaan. Virus on levinnyt maailmanlaajuisesti, tartuttaen miljoonia tietokoneita, ja hävittäen miljardeja tiedostoja.
Avanguardia Nazionale

| Avanguardia Nazionale |
| --- | --- |
 Avanguardia Nazionalen lippu
Perustettu:  1960
Lakkautettu:  1976 (julistettu laittomaksi)
Perustaja:  Stefano Delle Chiaie
Tyyppi:  uusfasismi
Toiminta-alue:  Italia
Puheenjohtaja:  Stefano Delle Chiaie
Infobox OKNimi-testi OK: 
Avanguardia Nazionale (AN) oli Italiassa vuonna 1960 perustettu uusfasistinen järjestö. Se on yksi maan historian tunnetuimmista uusfasistisista järjestöistä. Kuten Ordine Nuovo, se muodostettiin, koska sen perustajan Stefano Delle Chiaien (1936–2019) mielestä Italian sosiaalinen liike (MSI) oli liian läheisessä yhteistyössä kuolemaa tekevän demokratian kanssa.
AN jäi ilman johtoa ja hajosi tilapäisesti, kun Delle Chiaie 21. joulukuuta 1969 katsoi parhaaksi paeta Etelä-Amerikkaan, koska hänet oli kutsuttu kuultavaksi 12. joulukuuta tapahtuneen Piazza Fontanan pommi-iskun johdosta. Hänet pidätettiin vasta 23. maaliskuuta 1987 Caracasissa. Jo vuoden 1970 lopussa AN oli kuitenkin jälleen toimintakunnossa ja osallistui 7. joulukuuta Junio Valerio Borghesen johtamaan vallankaappausyritykseen. Tähän täysin epäonnistuneeseen operaatioon, joka tunnetaan nimellä ”Golpe Borghese”, osallistui useita uusfasistisia järjestöjä, Borghesen johtaman Fronte Nazionalen lisäksi AN, Ordine Nuovo ja Europa civiltà.
Kun Ordine Nuovo oli julistettu laittomaksi vuonna 1973, joutui Avanguardia Nazionale vuorostaan syytteeseen samasta rikoksesta, yrityksestä herättää henkiin Italian Kansallinen fasistipuolue. Vuoden 1975 syyskuussa salaisesti Italiassa tilapäisesti oleskeleva Delle Chiaie tapasi useita oman järjestönsä ja Ordine Nuovon jäseniä. Kokoukseen osallistuivat muiden muassa Avanguardia Nazionalen uusi puheenjohtaja Adriano Tilgher ja Ordine Nuovon sotilaallisten toimien johtaja Pier Luigi Concutelli. Kokouksen tarkoituksena oli selvittää miten tehtäisiin yhteistyössä hyökkäys valtiota vastaan, ja sen seurauksena murhattiin Concutellin toimesta Roomassa syyttäjä Vittorio Occorsio 10. heinäkuuta 1976. Kokouksen tuloksena syntyi uusi fasistinen terrorijärjestö Ordine nero ja perustettiin salaisia koulutusleirejä, joissa oli tarkoitus tehdä nuorista uusfasisteista taistelukelpoisia. Leirien ohjelmassa oli muun muassa aseiden ja pommien käsittelyä, lähitaistelua ja sissisodan taktiikkaa.
Avanguardia Nazionale lakkautettiin virallisesti vuonna 1976 oikeuden päätöksellä. Entiset Brescian jaoston jäsenet ovat 2010-luvulla yrittäneet herättää järjestöä henkiin mutta eivät ole saaneet aikaan juuri muuta kuin nostalgisia jälleentapaamisia paikallisissa ravintoloissa.
Niilo Sala

Niilo Edvard Sala (sukunimi aik. Sarelius; 17. marraskuuta 1856 Kemijärvi – 15. elokuuta 1892 Berchtesgaden, Saksa) oli suomalainen näyttelijä ja näytelmäkirjallisuuden suomentaja.
Ura

Hän toimi kansakoulunopettajana Porissa, kun Suomalainen Teatteri vieraili kaupungissa vuonna 1881. Sala innostui välittömästi teatterista, erosi työstään ja liittyi mukaan teatteriseurueeseen. Lahjakkaaksi näyttelijäksi osoittautuneesta Salasta tuli pian teatterin kantavia voimia ja hän oli mukana myös päättämässä teatterin ohjelmistosta. Salasta kaavailtiin myös Suomalaista Teatteria johtaneen Kaarlo Bergbomin seuraajaa.
Vuonna 1892 Sala lähti pitkälle opintomatkalle Keski-Eurooppaan. Matkan aikana hän alkoi kärsiä mielenterveydellisistä ongelmista ja joutui sairaalahoitoon. Päästyään sairaalasta Niilo Sala ampui itsensä 15. elokuuta 1892.
Suomennoksia

Gustaf von Numers: Tuukkalan tappelu: kaksi-osainen näytelmä 7:ssä kuvaelmassa. Otava 1889
Gustaf von Numers: Kuopion takana: 3-näytöksinen huvinäytelmä. Otava 1891, 1904
Gustaf von Numers: Eerikki Puke, Korsholman herra: historiallis-romantillinen näytelmä 5:ssä näytöksessä. Otava 1892
Erik Bögh: Velhovuorella: laulun sekainen idylli yhdessä näytöksessä. Näytelmäkirjallisuutta n:o 16.  U.W. Telén, Kuopio 1898, 2. kielellisesti uud. painos 1914
Aiheesta muualla

Project Gutenberg : Erik Böghin Velhovuorella Niilo Salan suomentamana
Nils Jakob Juselius

Nils Jakob Juselius (25. maaliskuuta 1818 Oripää – 2. lokakuuta 1880 Parkano) oli suomalainen pappi ja valtiopäivämies.
Henkilöhistoria

Juseliuksen vanhemmat olivat kappalainen Jakob Juselius ja Brita Lovisa Brunaeus ja puoliso vuodesta 1844 Sofia Vilhelmina Lindén (k. 1891). Juselius tuli ylioppilaaksi 1838 ja vihittiin papiksi 1843. Varapastorin  arvonimen Juselius sai 1856 ja rovastin arvonimen 1869. Hän toimi pappina Somerolla, Ruovedellä, Sääksmäellä, Kankaanpäässä ja Parkanossa. Parkanon kappalainen hänestä tuli 1851 ja kirkkoherra 1866, mihin virkaan hän astui 1868. Juselius oli pappissäädyssä edustaja valtiopäivillä 1867.
Julkaisuja

Satser som med tillåtelse af hans högvördighet herr erke-biskopen i Finland och högvördiga domkapitlet i Åbo för rättighet att undergå pastoral-examen, 1859
Aulis Ukkonen

Aulis Ukkonen (9. elokuuta 1925 Metsäpirtti – 6. joulukuuta 2021 Kauniainen) oli tekniikan lisensiaatti ja tienrakennusopin professori.
Ukkonen valmistui diplomi-insinööriksi 1950 (maatalouden vesirakentaminen) ja 1953 (rakennustekniikka) ja tekniikan lisensiaatiksi 1972. Hän oli Oulun yliopiston tienrakennusopin professori 1975–1986 ja tutki maanrakennusopin teknisiä ja taloudellisia kysymyksiä.
Aiheesta muualla

Aulis Ukkosen muistokirjoitus Helsingin Sanomissa
Baarikärpänen

Baarikärpänen voi tarkoittaa ainakin seuraavia asioita:
”Baarikärpänen”, Eppu Normaali -yhtyeen musiikkikappale
Baarikärpänen, Barbet Schroederin ohjaama elokuva vuodelta 1987
Baarikärpänen eli BK, yökerho Helsingissä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Baarikärpänen”, voi hakea sivunnimihaulla, laajalla sivunnimihaulla tai tekstihaulla.
Auringossa (kappale)

| ”Auringossa” Mari Rantasila |
| --- | --- | --- |

Kappaleen tiedot
 Albumilta: Auringossa
 Julkaistu: 1989 1998 (italiankielinen versio)
 Tyylilaji: iskelmä, pop
 Levy-yhtiö: EMI Finland
Auringossa on Mari Rantasilan esittämä, vuonna 1989 levytetty kappale. Yarin säveltämä ja sanoittama kappale julkaistiin samannimisellä albumilla sekä erikseen singlenä.
Kappaleesta levytettiin vuonna 1998 italiankielinen versio nimeltä ”Nel Mio Sole”.
Kohu

Kappaleesta nousi julkaisuaikaan kohu sen sisältämän sanoituksen vuoksi. Kappaleen sanoissa viitataan itsetyydyttämiseen.
»Avaa pienet reidet, vie pientä sormea ylös ja alas. Auringossa.»
Rantasila on kertonut, että kappaleen teon aikana lauloi asioista, jotka ovat ”luonnollisia”, mutta ei osannut varautua kohuun. Rantasila lopetti kappaleen laulamisen keikoillaan 1990-luvun puolivälin jälkeen muutamaa poikkeusta lukuun ottamatta.
Musiikkinäytteet
Näyte kappaleen kertosäkeestä.
Äänitiedostojen kuunteluohjeet
Aulis V. A. Könönen

Aulis Viljo Antero Könönen (1. joulukuuta 1893 Joensuu – 20. joulukuuta 1969 Joensuu) oli suomalainen lyseon rehtori ja kaupunkineuvos.
Könösen vanhemmat olivat päätoimittaja Tahvo Könönen ja Iida Könönen. Hän valmistui ylioppilaaksi 1912, filosofian kandidaatiksi 1917 ja maisteriksi 1921.
Könönen toimi Kouvolan yhteiskoulun suomen kielen ja historian opettajana 1918–1921 ja Joensuun lyseon historian vanhempana lehtorina 1921–1927 ja suomen kielen vanhempana lehtorina vuodesta 1927. Könönen oli lyseon rehtori 1933–1949. Hän toimi myös Kouvolan Sanomien päätoimittajana ja taloudenhoitajana 1918–1921, Pohjois-Karjalan museon hoitajana 1922–1950 sekä Joensuun kaupungin kansakoulujen tarkastajana 1931–1933. Könönen sai kaupunkineuvoksen arvon 1949.
Könönen oli Joensuun kaupunginvaltuuston varapuheenjohtaja 1931–1932 ja puheenjohtaja vuodesta 1933. Hän oli myös Kuopion läänin itäisen vaalipiirin keskuslautakunnan puheenjohtaja vuodesta 1949 alkaen.
Könönen osti vuonna 1922 tädiltään Miina Partaselta (o.s. Könönen) Joensuussa Merimiehenkatu 32:ssa sijaitsevan Arttelin talon. Hän omisti talon vaimonsa Erda Könösen (o.s. Hallberg) kanssa vuoteen 1977 saakka. Vuonna 1914 valmistuneessa jugend-tyylisessä yksikerroksisessa puutalossa toimi sittemmin Joensuun Taideyhdistys. Nykyisin talossa toimii Pohjois-Karjalan kirjailijayhdistys Ukri ry.
Könönen oli naimisissa Erda Siiri Alice Hallbergin kanssa vuodesta 1918. Heillä oli neljä poikaa, joista vanhin oli joensuulainen kunnallispoliitikko, historioitsija, lauluntekijä Terho A. Könönen. Muut lapset olivat Osmo Könönen, Martti Könönen (taidemaalari, professori) ja Seppo Könönen (taidemaalari).
Teoksia

Pohjois-Karjalan kruununkalastukset. Suomen kalatalous 4. Suomen kalastusyhdistys, Helsinki 1917
Pälkjärven paikannimet ; keräillyt ja julkaissut Aulis V. A. Könönen. Suomalaisen Kirjallisuuden Seura, Helsinki 1921
Joensuun käsiteollisuudesta ja sen harjoittajista 1848-1923. Joensuu 1925
Piirteitä Joensuun lyseon vaiheista 1865-1925 teoksessa Joensuun lyseo 1865-1925 ; 60-vuotisen toiminnan muistoksi julkaisivat entiset oppilaat. Joensuu 1927
Suomen kieliopin harjoituksia. Tekijä, Joensuu 1938, 3. painos 1942
Pohjois-Karjalan historia 1, Keskiajasta Stolbovan rauhaan ; kirj. Aulis V. A. Könönen, Heikki Kirkinen. Karjalaisen kulttuurin edistämissäätiö, Joensuu 1969, 1975
Nurmikeilailu Kansainyhteisön kisoissa 2010

Kansainyhteisön kisojen 2010 nurmikeilailu järjestettiin J.N. Sports complexissa 4.–13. lokakuuta 2010. Kilpailujen ohjelmassa oli kolme sarjaa sekä miehille että naisille.
Mitalistit

Lähde: cwgdelhi2010.org
Mitalistit > Miehet

| 0 | 1 | 2 | 3 |
| --- | --- | --- | --- |
| Sarja | Kultaa | Hopeaa | Pronssia |
| Single | Rob Weale  Wales | Leif Selby  Australia | Gary Kelly  Pohjois-Irlanti |
| Parikilpailu |  Etelä-Afrikka Shaun Addinall Gerald Baker |  Englanti Stuart Airey Merv King |  Malesia Khairul Abd Kadir Fairul Abd Muin |
| Trio |  Etelä-Afrikka Johann du Plessis Wayne Perry Gidion Vermeulen |  Australia Mark Casey Wayne Turley Brett Wilkie |  Englanti Mark Bantock Rob Newman Graham Shadwell |
Mitalistit > Naiset

| 0 | 1 | 2 | 3 |
| --- | --- | --- | --- |
| Sarja | Kultaa | Hopeaa | Pronssia |
| Single | Natalie Melmore  Englanti | Val Smith  Uusi-Seelanti | Kelsey Cottrell  Australia |
| Parikilpailu |  Englanti Ellen Falkner Amy Monkhouse |  Malesia Hashimah Ismail Zuraini Khalid |  Wales Anwen Butten Hannah Smith |
| Trio |  Etelä-Afrikka Tracy-Lee Botha Susanna Nel Susanna Steyn |  Australia Claire Duke Julie Keegan Sharyn Renshaw |  Englanti Sian Gordon Sandy Hazell Jamie-Iea Winch |
Aulestad

| Aulestad |
| --- | --- |

Sijainti:  Gausdal, Norja
Rakennustyyppi:  kartano, museo
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Aulestad on kartano Follebussa Gausdalin kunnassa Norjassa. Se oli Karoline ja Bjørnstjerne Bjørnsonin koti ja toimii nykyisin museona. Bjørnstjerne osti tilan vuonna 1874.
Aiheesta muualla

Kuvia tai muita tiedostoja aiheesta Aulestad Wikimedia Commonsissa
Museon verkkosivut (norjaksi), (englanniksi)
Baani

Baani (unk. bán) on arvonimi, jota on menneisyydessä käytetty useiden Unkarin kuningaskunnan eteläisten rajamaiden ylimmistä päälliköistä ja sittemmin vain Kroatian ja Slavonian käskynhaltijasta. Sana on mongolilais-turkkilaista alkuperää: bajan tarkoittaa rikasta tai mahtavaa.
Avangard (lehti)

Avangard (Ավանգարդ, ”Etujoukko”) on Armenian pääkaupungissa Jerevanissa ilmestyvä armeniankielinen sanomalehti.
Vuonna 1923 perustettu lehti oli neuvostoaikana Armenian sosialistisen neuvostotasavallan kommunistisen nuorisoliiton äänenkannattaja. Sen julkaisussa oli tauko toisen maailmansodan aikana vuosina 1941–1945. Kolmesti viikossa ilmestynyt Avangard oli yksi tasavallan suosituimmista sanomalehdistä, jonka painosmäärä kohosi 240 000 kappaleeseen vuonna 1988.
Lehdestä tuli riippumaton julkaisu vuonna 1991. Vuodesta 1998 lähtien se on ilmestynyt kerran viikossa. Nuorisolle ja sivistyneistölle suunnatun sekä puolueettomuutta ja objektiivisuutta tavoittelevan lehden painosmäärä oli 1 000 kappaletta vuonna 2016.
Aiheesta muualla

Lehden sivusto
BMW 700

Sedan-korinen BMW 700.
BMW 700 (E107) on takamoottorinen auto, jota valmistettiin vuosina 1959–1965. Sen rakenne perustui aiemman BMW 600 -mallin pidennettyyn alustaan. BMW 700 -autoa valmistettiin 188 211 yksilöä. Malli oli pienikokoinen neljän hengen auto, sen kaksisylinterinen bokserimoottori sijaitsi takana ja iskutilavuus oli 697 kuutiosenttimetriä. Tehoa auton eri malleissa oli 22–30 kW (30–40 hv), RS-kilpaversiossa 52 kW. Moottori perustui vuonna 1921 esiteltyyn moottoripyörän moottoriin.
Coupé-korinen BMW 700.
Pieni BMW 700 myi hyvin ja pelasti yhtiön kriisistä. BMW 700 -autoa käytettiin paljon autourheilussa, jossa se menestyi hyvin. Autossa kiitettiin ulkonäköä, mutta kovissa olosuhteissa sen moottori saattoi kulua yllättävän nopeasti.
Avomallinen BMW 700.
Suomessa myytiin viitisensataa BMW 700 -autoa vuosina 1963–1965. BMW 700 -autoa valmistettiin Saksassa ja lisäksi koottiin lisenssillä Italiassa, Argentiinassa, Belgiassa, Irlannissa ja Jugoslaviassa. Myös Suomessa parkanolainen Mekes Oy suunnitteli auton kokoonpanoa vuonna 1965, onnistumatta.
Aiheesta muualla

Kuvia tai muita tiedostoja aiheesta BMW 700 Wikimedia Commonsissa
Avanhard

Avanhard (ukr. Авангард, ’Avantgarde’) oli ukrainalainen vasemmistolaisten kirjailijajärjestö Harkovassa 1926–1929. Se oli kytköksissä futurismiin. Ryhmän johtaja oli Valerijan Polištšuk. Ryhmä julkaisi Bjuleten Avanhardu -nimistä julkaisua ja kolme numeroa aikakauslehteä  Avanhard. Puoluevirkailijat arvostelivat ryhmää ankarasti "kirjallisesta huliganismista", ja se pakotettiin hajoamaan. Useimmat jäsenet liittyivät sitten Nova Generatsijaan.
Ryhmän julkaisujen graafisen ilmeen suunnitteli Vasyl Jermilov.
Jäseniä

Petro Holota
Hryhori (Heo) Koljada
Oleksander Levada
R. Trojanker
Leonid K. Tšernov
Edvard Striha
Vasyl Jermilov
Heorhi Tsapok
Juli Meitus
Kost Bohuslavskyi.
Avanne

Avanne eli stooma (kreik. στόμα, stoma, ’suu’) on jostakin ruumiinontelosta toiseen tai ihon pintaan johtava kirurgisesti tehty aukko, erityisesti eritteiden kulkuaukko, joka korvaa luonnollisen tien. Avanne tehdään jonkin sairauden tai vamman hoitamiseksi. Tavallisimmat avannetyypit ovat suoliavanne eli suolistoavanne (paksusuoliavanne tai ohutsuoliavanne) ja virtsa-avanne.
Aiemmin avanteeksi kutsuttiin myös taudin tai vamman aiheuttamaa ontelosta toiseen tai iholle johtavaa tiehyttä eli fisteliä.
Leikkauksia, joilla tehdään jokin avanne, kutsutaan lääketieteessä -stomia-loppuisilla nimillä. Sellaisia ovat
antrostomia, poskiontelosta (nenän yläkäytävään)
artrostomia, nivelestä
enterostomia, suolesta
esofagostomia, ruokatorvesta
gastrostomia, mahalaukusta
gastroenterostomia, mahalaukusta ohutsuoleen
gastrojejunostomia, mahalaukusta tyhjäsuoleen
ileostomia, sykkyräsuolesta
kolostomia, paksusuolesta
kystostomia, virtsarakosta
laryngostomia, kurkunpäästä (hätälaryngostomiasta myös nimitys koniotomia)
nefrostomia, munuaisaltaasta
rektostomia, peräsuolesta
sigmoidostomia, sigmasuolesta
trakeostomia, henkitorvesta
uretrostomia, virtsaputkesta.
Aiheesta muualla

Tietoa avanteesta, Avanne.fi
Suoliavanne, Terveyskylä
Avery Cardoza

Avery Cardoza (s. 1957) on pokeriasiantuntija ja pokeriammattilainen. Hän on kirjoittanut jo yli 20 peliaiheista menestyskirjaa. Avery julkaisee myös lifestyle-lehteä Avery Cardoza's Player.
Muutamia Cardozan kirjoja ovat mm. How to Play Winning Poker, Poker Talk, The Basics of Winning Poker, The Basics of Winning Hold'em Poker, Crash Course in Beating Texas Hold'em Poker sekä Internet Hold'em Poker.
Autosauna

Henkilöautoon kytketty sauna
Autosauna on linja-autoon tai henkilöauton perävaunuun rakennettu sauna, joka yleensä on sähkölämmitteinen. Ajoneuvo- tai peräkärrysaunoja ei valmisteta sarjavalmisteisina. Ajoneuvoihin rakennetuissa saunoissa rakenteiden suojaaminen kosteudelta tai liialliselta lämmöltä on haastavaa.
Yksi kuuluisimmissa autosaunoista on Volkswagen Kleinbusiin rakennettu Teekkarien Autokerhon autosauna. Eräs tunnetuimmista ajoneuvon perävaunuun rakennetuista saunoista on suomalaisten KFOR-sotilaiden Lipljanissa Jugoslavian liittoarmeijan hylkäämän Zastava-maastoauton perävaunuun rakennettu sauna, Zaunava. Vuonna 2008 erään musiikkiyhtyeen linja-auto paloi, kun auton perässä oleva sauna syttyi palamaan.
Aiheesta muualla

Teuvan siirrettävien saunojen kokoontumisajot 2008
Teekkarien autokerhon autosauna  (Arkistoitu – Internet Archive)
Sauna
| --- | --- |
Saunakylpy eri kulttuureissa:   Suomalainen sauna  Banja  Turkkilainen sauna  Hikimaja  Temascal  Laconicum  Sentō 
Kiuas:   Savusaunan kiuas  Aitokiuas  IKI-kiuas  Läpivirtauskiuas 
Saunominen:   Löyly  Vasta  Lauteet  Istuinalunen  Avantouinti 
Saunarakennus:   Historialliset saunatyypit  Savusauna  Rantasauna  Talosauna  Huoneistosauna  Kylpyhuonesauna  Metsäsauna  Autosauna 
Saunakulttuuri:   Yleinen sauna  Homosauna  Täisauna  Kelluva sauna  Saunomisen maailmanmestaruuskilpailut  Uunissa saunominen 
Suomalainen sauna
Sauna kansanperinteessä:   Juhannussauna  Joulusauna  Morsiussauna  Saunatonttu 
Sauna kulttuurissa ja taiteessa:   Suomen Saunaseura  Tamminiemen saunaseura  Sauna – puhtaasti suomalainen  Saunassa  Miesten vuoro
Autosan

Autosanin valmistama linja-auto Eurolider 15 LE.
Kaupunkiliikenteen bussi Autosan Sancity 12 LF
Autosan on puolalainen linja-autoja valmistava yritys.
Se toimii Sanokissa Ala-Karpatian voivodikunnassa. Se on yksi Puolan vanhimpia yrityksiä, sen edeltäjä on perustettu 1832. Linja-autojen lisäksi se valmistaa  kalustoa puolustusvoimille. Yritys työllistää noin 900 henkeä.
Aiheesta muualla

Wikimedia Commonsissa on kuvia tai muita tiedostoja aiheesta .
Autosan SA (Arkistoitu – Internet Archive)
Autosan Ruotsi (Arkistoitu – Internet Archive)
Auringontähdet

| Auringontähdet |
| --- | --- |
 Auringontähti Telekia speciosa
Tieteellinen luokittelu
Kunta::  Kasvit Plantae
Kladi::  Koppisiemeniset Angiospermae
Kladi::  Aitokaksisirkkaiset Eudicots
Kladi::  Asteridit
Lahko::  Asterales
Heimo::  Asterikasvit Asteraceae
Alaheimo::  Asteroideae
Tribus::  Inuleae
Suku::  Auringontähdet Telekia  Baumg.
Katso myös
   Auringontähdet Wikispeciesissä   Auringontähdet Commonsissa 
Infobox OKNimi-testi OK: 
Auringontähdet (Telekia) on kasvisuku asterikasvien heimossa. Siihen kuuluu yksi Euroopassa esiintyvä laji. Auringontähtien suku on nimetty unkarilaisen kreivi Sámuel Telekin mukaan.
Lajit

Auringontähtiin kuuluu auringontähti (Telekia speciosa), joka esiintyy alkuperäisena Itä- ja Kaakkois-Euroopassa, Turkissa ja Kaukasiassa, villiintyneenä myös Euroopan länsi- ja pohjoisosissa. Suomessa auringontähti on harvoin viljelykarkulaisena levinnyt puutarhakasvi.
Sukuun on usein viety myös toinen laji Telekia speciosissima, syn. Xerolekia speciosissima, josta tällä hetkellä käytetään häränkukkiin kuuluvaa alkuperäistä nimeä Buphthalmum speciosissimum. Se esiintyy Pohjois-Italiassa Alpeilla.
Aiheesta muualla

Suomen Lajitietokeskus: Auringontähdet – Telekia
Aulon

Aulon (m.kreik. Αὐλών) tai Avlónas (kreik. Αυλώνας, kath.kreik. Αυλών, Avlón) voi viitata seuraaviin paikkoihin Kreikassa:
Antiikki

Aulon, antiikin aikainen asutus Attikassa
Aulon, antiikin aikainen kaupunki Kreetan saarella
Aulon, antiikin aikainen kaupunki Messeniassa
Nykyaika

Avlónas, kaupunki Oropóksen kunnassa Itä-Attikan alueyksikössä Attikan alueella
Avlónas, Kými-Alivérin kunnan kunnallisyksikkö Euboian alueyksikössä Keski-Kreikan alueella
Avlónas, kylä ja Trifylían kunnan kunnallisyksikkö Messenian alueyksikössä Peloponnesoksen alueella
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Aulon”, voi hakea sivunnimihaulla, laajalla sivunnimihaulla tai tekstihaulla.
Azzedine Alaïa

Azzedine Alaïa
Azzedine Alaïa (26. helmikuuta 1940 Tunis, Tunisia – 18. marraskuuta 2017 Pariisi, Ranska) oli tunisialaissyntyinen muotisuunnittelija, joka oli suosionsa huipussa 1980-luvulla.
Alaïa opiskeli muotoilua École des Beaux-Artsissa Tunisissa. Valmistuttuaan hän pääsi töihin vaatesuunnittelijan assistentiksi mutta alkoi pian vaatettaa omiakin asiakkaitaan. Vuonna 1957 Alaïa muutti Pariisiin työskennelläkseen muodin parissa. Hän teki töitä Guy Larochelle kahden kauden ajan ja Thierry Muglerille aina 1970-luvun loppuun asti. Vuonna 1980 Alaïa lanseerasi ensimmäisen valmisvaatekokoelmansa ja sai tuolloin Ranskan kulttuuriministeriöltä vuoden suunnittelijan tunnustuksen. Vuoteen 1988 mennessä Alaïa oli avannut liikkeet jo Beverly Hillsiin, New Yorkiin ja Pariisiin.
Alaïa tunnettiin taidokkaasti valmistetuista tyköistuvista vaatteistaan. Hän oli suosiossa erityisesti 1980–1990-luvulla. 2000-luvulla hän oli yhteistyössä italialaisen Pradan ja sveitsiläisen Richemontin kanssa. Muun muassa Michelle Obama on käyttänyt hänen suunnittelemiaan vaatteita.